১২-১৩ বছর ধরে মাস্টাররোলে কর্মরত ভারপ্রাপ্ত পাম্প অপারেটার নূরুল আলম নিয়োগবঞ্চিত হওয়ায় তিনি ব্যবস্থাপনা পরিচালক বরাবরে একটি অভিযোগ দাখিল করেন। কিন্তু ম্যানেজিং ডাইরেক্টর সরাসরি গ্রহণ না করায় এই অভিযোগটি তিনি ডাক যোগে প্রেরণ করেন। এর জের হিসেবে নুরুল আলমের কর্মস্থলে গত ১২ ডিসেম্বর ২০১৬ তারিখে ওয়াসার নিয়োগপ্রাপ্তরা হামলা চালায়। বিষয়টি তখন খালিশপুর থানাকে অবহিত করা হয়। নুরনগর ফায়ার ব্রিগেডকর্মীদের প্রচেষ্টায় সেদিন কোনরকম রক্ষা পান নূরুল আলম। বিষয়টি তিনি ওয়াসার এমডিকে লিখিতভাবে অবহিত করেন। কিন্তু তিনি কোন পদক্ষেপ না নেওয়ায় নুরুল আলম উচ্চ আদালতের শরণাপন্ন হন।